Membrii comunității academice a UB, invitați să participe la un studiu
privind elementele care influențează preferințele în carieră


Membrii comunității academice a Universității din București sunt invitați să participe la un studiu privind elementele care influențează preferințele în carieră.

Cercetarea, la bază o lucrare de doctorat în curs de realizare, analizează fenomenul egalității de gen între femei și bărbați în universitățile românești, cu accent pe analiza impactului discriminării indirecte asupra carierei profesionale în mediul academic.
Astfel, persoanele interesate sunt invitate să completeze acest chestionar.

„Studiul urmărește să colecteze informații privind părerea dumneavoastră asupra unor elemente discriminatorii pe baza genului, din mediul academic, precum și modul în care societatea poate influența cultura unei organizații atunci când vorbim despre egalitatea de șanse”, se arată în descrierea formularului de participare.

Structural, cercetarea științifică este compusă din două părți. Prima parte constă într-un chestionar care durează aproximativ 5 minute, prin care se măsoară percepția asupra egalității de gen și situația din departamente (componente ale unei instutuții de învățământ superior din România, participante la studio, printre care și UB). 
Cea de-a doua parte se axează pe identificarea preferințelor, nevoilor și factorilor motivatori de-a lungul carierei academice, pe baza unor interviuri de aproximativ 40 de minute.

Studiul este demarat de drd. Giorgiana-Florina Gâscă de laFacultatea de Științe Politice, Administrative și ale Comunicării a Universității „Babeș-Bolyai” din Cluj-Napoca, sub coordonarea prof. univ. dr. Cornelia Macarie, cadru didactic la UBB. 



